৭ ঘণ্টা পর শিমুলিয়া-কাঁঠালবাড়ী রুটে ফেরি চলাচল শুরু | সারাদেশ
মুন্সীগঞ্জ প্রতিনিধি ১১:৪২, ২২ সেপ্টেম্বর, ২০১৯
শিমুলিয়া ঘাটে যানবাহনের দীর্ঘ লাইন। ফাইল ছবি
সাত ঘণ্টা বন্ধ থাকার পর মুন্সীগঞ্জের শিমুলিয়া-মাদারীপুরের কাঁঠালবাড়ী নৌরুটে ফেরি চলাচল শুরু হয়েছে। রবিবার সকাল সাড়ে ১০টার দিকে ফেরি চলাচল স্বাভাবিক হয়।
এদিকে সাত ঘণ্টা ফেরি চলাচল বন্ধ থাকায় শিমুলিয়া ঘাট ও কাঁঠালবাড়ী ঘাটে পারাপারের অপেক্ষায় রয়েছে ছয় শতাধিক গাড়ি। এতে যাত্রী ভোগান্তি চরম আকার ধারণ করেছে। এর আগে নাব্যতা সঙ্কটের কারণে শনিবার দিবাগত রাত সাড়ে ৩টা থেকে দেশের গুরুত্বপূর্ণ এই ফেরি সার্ভিস বন্ধ হয়ে যায়।
আরো পড়ুন : গ্রানাডার কাছে ২-০ গোলে হারল বার্সা
বিআইডব্লিউটিসির এজিএম নাসির উদ্দিন চৌধুরী জানান, সপ্তাহখানেক ধরেই এই নৌ রুটে ফেরি চলাচল বিঘ্নিত হচ্ছিল। কিন্তু ভোর রাতে লৌহজং টার্নিং পয়েন্টের মুখে নাব্যতা সঙ্কট মারাত্মক আকার ধারণ করে। চ্যানেলে ফেরি ডুকতে পারছিল না। তাই ফেরি গুলো স্ব স্ব ঘাটে ফিরে আসে। ড্রেজিং শেষে রবিবার সকাল সাড়ে ১০টায় ফেরি চলাচল শুরু হয়।